als_Latn dik_Latn sag_Latn
Ligjbërësit amerikanë njoftuan të premten plane për prezantimin e legjislacionit ‘Mos Gjurmo’, që do t’i lejonte përdoruesit të bllokonin kompani nga mbledhja e informacioneve rreth aktiviteteve të tyre online.
Senatori Jay Rockefeller, një demokrat nga Virxhinia Perëndimore, tha se dekreti i tij i 2011 për Mosgjurmim Online do të ofrojë një mënyrë të thjeshtë, të drejtpërdrejtë për njerëzit që t’i ndalojnë kompanitë nga gjurmimi i çdo lëvizje të tyre në Internet.”
“Konsumatorët kanë një të drejtë të dinë kur dhe si informacioni i tyre personal përdoret në rrjet dhe ç‘është më e rëndësishmja, të jenë në gjendje të refuzojnë kur kompanitë kërkojnë ta marrin këtë informacion pa miratimin e tyre,” tha në një deklaratë Rockefeller.
Në Dhomën e Përfaqësuesve, Joe Barton, një republikan nga Teksasi, dhe Edward Markey, një demokrat nga Massachusetts, lëshuan një draft-projektligj ‘Mos Gjurmo’ të ndarë dhe me synimin mbrojtjen e fëmijëve në Internet.
Ish kandidatët presidencialë demokratë dhe republikanë thanë se projektligji i tyre kërkon të vendosë një ekuilibër mes mbrojtjes së të dhënave personale të përdoruesve të Rrjetit dhe nevojave të biznesit për të kryer tregti elektronike.
(Herë të lexuara: 96)
als_Latn als_Latn als_Latn als_Latn als_Latn als_Latn